F°392

Flamme Forlag . Oslo . 2019

Erlend Skjetne

Skare

Speik

Som eit gamalt, fråflytt hus

knirkar snøen under føtene dine.

Skavlane glitrar i den strenge kulda.

Frosten har òg sine eldfluger,

som finn si næring i stilla.

I den stilla skal vi bu.

Inn

Huset er svart,

med ein diger gardsplass

der snøen har hopa seg opp.

Vi må vada gjennom han

for å koma til døra.

Nøkkelen ligg under matta,

frosen fast i plankane.

Eg riv han opp.

Du opnar døra.

Vi går frå rom til rom

og tenner lyset.